ddrg/super_eurlex huggingface dataset:
*****

Εφαρμογή του άρθρου 30 της έκτης οδηγίας του Συμβουλίου της 17ης Μαΐου 1977 σχετικά με το φόρο επί της προστιθεμένης αξίας (1)

(Άδεια για ένα μέτρο παρέκκλισης στα πλαίσια σχεδίου ιταλο-ελβετικής σύμβασης)

(83/7/ΕΟΚ)

Η ιταλική κυβέρνηση, με επιστολή της 23ης Ιουλίου 1982, γνωστοποίησε στην Επιτροπή, σύμφωνα με τις προαναφερόμενες διατάξεις, την πρόθεσή της να εισαγάγει στην εθνική της νομοθεσία ένα μέτρο παρέκκλισης από την έκτη οδηγία. Το εν λόγω μέτρο παρέκκλισης προβλέπει, στα πλαίσια ενός σχεδίου συμπληρωματικής συμφωνίας της ιταλο-ελβετικής σύμβασης, που υπογράφτηκε στη Ρώμη στις 20 Απριλίου 1972, για την προστασία των κοινών υδάτων από τη ρύπανση, την απαλλαγή από τον ΦΠΑ της εισαγωγής των εξοπλισμών, των καυσίμων καθώς και των αναλώσιμων υλικών τα οποία χρησιμοποιούνται σε περίπτωση επείγουσας δράσης για την καταπολέμηση αιφνίδιας ρύπανσης των κοινών υδάτων.

Η Επιτροπή, με επιστολή της 25ης Αυγούστου 1982, ενημέρωσε τα άλλα Κράτη μέλη για την πρόθεση της ιταλικής κυβέρνησης.

Σύμφωνα με τις διατάξεις του άρθρου 30 της έκτης οδηγίας, η απόφαση του Συμβουλίου, που επιτρέπει αυτό το μέτρο παρέκκλισης, θεωρείται ότι έχει ληφθεί εάν, μέσα σε προθεσμία δύο μηνών από την ενημέρωση που αναφέρεται στο προηγούμενο εδάφιο, η υπόθεση δεν συζητηθεί στο Συμβούλιο.

Επειδή η υπόθεση δεν συζητήθηκε μέσα σ' αυτή την προθεσμία, η απόφαση του Συμβουλίου θεωρείται ότι έχει ληφθεί στις 26 Οκτωβρίου 1982.

(1) ΕΕ αριθ. L 145 της 13. 6. 1977, σ. 1.
τροποποίηση του κανονισμού διαδιακασίας του Δικαστηρίου των Ευρωπαϊκών Κοινοτήτων

ΤΟ ΔIΚΑΣΤΗΡIΟ,

Έχoντας υπόψη:

τη συνθήκη για την ίδρυση της Ευρωπαϊκής Κoινότητας, και ιδίως τo άρθρo 223 τελευταίo εδάφιo,

τη συνθήκη για την ίδρυση της Ευρωπαϊκής Κoινότητας Ατoμικής Ενέργειας, και ιδίως τo άρθρo 139 τελευταίo εδάφιo,

Εκτιμώντας τα ακόλουθα:

(1) Λόγω της πρoσχωρήσεως των νέων κρατών μελών στην Ευρωπαϊκή Ένωση, τo Συμβoύλιo, με απόφαση της 19ης Απριλίου 2004, τρoπoπoίησε μεταξύ άλλων τη διάταξη τoυ πρωτoκόλλoυ περί τoυ Οργανισμoύ τoυ Δικαστηρίoυ η oπoία αφoρά τoν αριθμό των δικαστών τoυ τμήματoς μείζoνoς συνθέσεως και επιβάλλεται η συνακόλoυθη πρoσαρμoγή των διατάξεων τoυ κανoνισμoύ διαδικασίας πoυ αφoρoύν τη σύνθεση τoυ εν λόγω δικαστικoύ σχηματισμoύ.

(2) Την έγκριση τoυ Συμβoυλίoυ η oπoία παρασχέθηκε στις 19 Απριλίου 2004,

ΘΕΣΠIΖΕI ΤIΣ ΑΚΟΛΟΥΘΕΣ ΤΡΟΠΟΠΟIΗΣΕIΣ ΤΟΥ ΚΑΝΟΝIΣΜΟΥ ΔIΑΔIΚΑΣIΑΣ ΤΟΥ:

Άρθρο 1

Ο κανoνισμός διαδικασίας τoυ Δικαστηρίoυ των Ευρωπαϊκών Κoινoτήτων, o oπoίoς εγκρίθηκε στις 19 Ioυνίoυ 1991 (ΕΕ L 176 της 4.7.1991, σ. 7, με διoρθωτικό στην ΕΕ L 383 της 29.12.1992, σ. 117), όπως τρoπoπoιήθηκε στις 21 Φεβρoυαρίoυ 1995 (ΕΕ L 44 της 28.2.1995, σ. 61), στις 11 Μαρτίoυ 1997 (ΕΕ L 103 της 19.4.1997, σ. 1, με διoρθωτικό στην ΕΕ L 351 της 23.12.1997, σ. 72), στις 16 Μαΐoυ 2000 (ΕΕ L 122 της 24.5.2000, σ. 43), στις 28 Νoεμβρίoυ 2000 (ΕΕ L 322 της 19.12.2000, σ. 1), στις 3 Απριλίoυ 2001 (ΕΕ L 119 της 27.4.2001, σ. 1), στις 17 Σεπτεμβρίoυ 2002 (ΕΕ L 272 της 10.10.2002, σ. 24, με διoρθωτικό στην ΕΕ L 281 της 19.10.2002, σ. 24) και στις 8 Απριλίoυ 2003 (ΕΕ L 147 της 14.6.2003, σ. 17), τρoπoπoιείται ως ακoλoύθως:

1. Στo άρθρo 11α, δεύτερη περίπτωση, η λέξη "ένδεκα" αντικαθίσταται από τη λέξη "δεκατρείς".

2. Στo άρθρo 11β, πρώτo εδάφιo, η λέξη "ένδεκα" αντικαθίσταται από τη λέξη "δεκατριών".

Άρθρο 2

Οι παρoύσες τρoπoπoιήσεις τoυ κανoνισμoύ διαδικασίας τίθενται σε ισχύ την ημέρα ενάρξεως της ισχύoς της απoφάσεως τoυ Συμβoυλίoυ, της 19ης Απριλίου 2004, για την τρoπoπoίηση τoυ πρωτoκόλλoυ περί τoυ Οργανισμoύ τoυ Δικαστηρίoυ.

Λουξεμβούργο, 20 Απριλίου 2004.
Αριθ.L25/40 ΕπίσημηΕφημερίδατωνΕυρωπαϊκώνΚοινοτήτων 28.1.87
ΔΙΟΡΘΩΤΙΚΑ
Διορθωτικόστονκανονισμό(ΕΟΚ)αριθ.194/87τηςΕπιτροπήςτης22αςΙανουαρίου1987περίκαθορι­
σμούτωνεπιστροφώνπουεφαρμόζονταικατάτηνεξαγωγήτηςόρυζαςκαιτωνθραυσμάτωντης
(ΕπίσημηΕφημερίδατωνΕυρωπαϊκώνΚοινοτήτωναριθ.L21της23ηςΙανουαρίου1987)
Σελίδα70,στοπαράρτημα,διάκρισηex10.06ΒII6)2—ζώνηI,στηστήλη«Ποσάεπιστροφών»:
αντί:«350,00»,
διάδαζε:«355,00».
Δήλωση της Επιτροπής

σχετικά με την απόφαση αριθ. 98/2003 της Μεικτής Επιτροπής του ΕΟΧ, της 11ης Αυγούστου 2003, όσον αφορά την ενσωμάτωση της οδηγίας 2001/97/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2001, για την τροποποίηση της οδηγίας 91/308/ΕΟΚ του Συμβουλίου για την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες

Η Επιτροπή δηλώνει ότι τα έσοδα της Κοινότητας αποτελούνται κυρίως από τους ιδίους πόρους της Κοινότητας όπως ορίζονται στην απόφαση 2000/597/ΕΚ, Ευρατόμ του Συμβουλίου της 29ης Σεπτεμβρίου 2000 για το σύστημα ιδίων πόρων των Ευρωπαϊκών Κοινοτήτων(1).

Σήμερα, η απάτη που πλήττει τα οικονομικά συμφέροντα της ΕΚ σε επίπεδο εσόδων, αφορά κυρίως τους δασμούς, τις γεωργικές εισφορές και τον ΦΠΑ.

(1) ΕΕ L 253 της 7.10.2000, σ. 42.
—

Δραστήρια συμμετοχή και εφαρμογή των κυριότερων μηνυμάτων μειζόνων διεθνών ερευνών και μελετών όπως λχ. Adult Education Survey (AES), Continuing Vocational Training Survey (CVTS) και Programme for the International Assessment of Adult Competencies (PIAAC).
Ψήφισμα του Συμβουλίου

της 21ης Ιανουαρίου 2002

σχετικά με το ρόλο του πολιτισμού στην οικοδόμηση της Ευρωπαϊκής Ένωσης

(2002/C 32/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

1. ΕΚΤΙΜΩΝΤΑΣ ότι η Κοινότητα συμβάλλει στην ανάπτυξη των πολιτισμών των κρατών μελών, σεβόμενη την εθνική και περιφερειακή ποικιλομορφία τους και προβάλλοντας ταυτόχρονα την κοινή πολιτισμική κληρονομιά, και ότι αυτός ο επιτακτικός σεβασμός της πολιτισμικής ποικιλομορφίας θεμελιώνει και τροφοδοτεί, τηρουμένης της αρχής της επικουρικότητας, την Ευρώπη του πολιτισμού,

2. ΥΠΕΝΘΥΜΙΖΟΝΤΑΣ ότι οι πολιτισμικές πτυχές πρέπει να λαμβάνονται υπόψη από την Κοινότητα κατά τη δράση της δυνάμει άλλων διατάξεων της Συνθήκης, παραδείγματος χάριν στους τομείς της πολιτικής του ανταγωνισμού, της εσωτερικής αγοράς και της κοινής εμπορικής πολιτικής,

3. ΚΡΙΝΟΝΤΑΣ ότι είναι ουσιαστικό να ευνοούνται η συνεργασία και οι πολιτιστικές ανταλλαγές προκειμένου να γίνεται σεβαστή και να προωθείται η ποικιλομορφία των πολιτισμών στην Ευρώπη και να βελτιώνεται η μεταξύ τους γνωριμία,

4. ΕΚΤΙΜΩΝΤΑΣ ότι ο πολιτισμός θα πρέπει να συμβάλει στη βελτίωση της εξωτερικής εικόνας της Κοινότητας με την αξιοποίηση της πολιτισμικής ποικιλομορφίας της και των κοινών στοιχείων των πολιτισμών της,

5. ΕΚΤΙΜΩΝΤΑΣ ότι η διεύρυνση της Ένωσης θα αποφέρει μεγαλύτερο πολιτισμικό πλούτο και πολιτισμική ποικιλομορφία,

6. ΕΚΤΙΜΩΝΤΑΣ ότι οι κοινές διαστάσεις και η αμοιβαία γνώση των πολιτισμών στην Ευρώπη, σε μια κοινωνία βασιζόμενη στην ελευθερία, τη δημοκρατία, την αλληλεγγύη και το σεβασμό της ποικιλομορφίας, αποτελούν βασικές συνιστώσες για την ένταξη και τη συμμετοχή των πολιτών στην ευρωπαϊκή ολοκλήρωση,

7. ΕΚΤΙΜΩΝΤΑΣ ιδίως με την προοπτική αυτή, ότι ο πολιτισμός συνιστά σημαντικότατο στοιχείο για την ανάπτυξη και την εδραίωση της διαδικασίας ολοκλήρωσης της Κοινότητας,

8. ΕΚΤΙΜΩΝΤΑΣ ότι η προαγωγή του πολιτισμού, πέρα από τις προοπτικές προσωπικής και συλλογικής ανάπτυξης που είναι δυνατόν να παρουσιάζει, προσφέρει επίσης θέσεις απασχόλησης και οικονομικό πλούτο, δημιουργώντας έτσι προστιθέμενη αξία, η οποία αποτελεί παράγοντα ανάπτυξης και ευημερίας,

ΣΥΜΦΩΝΕΙ ΣΤΑ ΑΚΟΛΟΥΘΑ:

Α. ΚΑΛΕΙ τα κράτη μέλη και την Επιτροπή, εφόσον τα ακόλουθα θεμελιώνονται ταυτόχρονα στο σεβασμό της πολιτισμικής ποικιλομορφίας, στην αρχή της επικουρικότητας και στη βούληση να αποτελέσει ο πολιτισμός τον πυρήνα της ευρωπαϊκής ολοκλήρωσης:

- να αναπτύξουν πολιτιστικές συνεργασίες, την ευρωπαϊκή καλλιτεχνική δημιουργία, και τις πολιτιστικές ανταλλαγές,

- να συνεργάζονται προκειμένου να μπορέσει η Επιτροπή να επικαιροποιήσει την αξιολόγηση της εφαρμογής του άρθρου 151 παράγραφος 4 της συνθήκης και να υποβάλει σχετική έκθεση στο Συμβούλιο·

Β. ΘΕΩΡΕΙ σημαντικό να αρχίσει, ιδίως με βάση την αξιολόγηση αυτή, ένα έργο βελτίωσης της εφαρμογής του άρθρου 151 παράγραφοι 2 και 4 της συνθήκης, και ΚΑΛΕΙ τις επόμενες προεδρίες να εκπονήσουν, για το σκοπό αυτό, ένα πρόγραμμα εργασιών και ένα σχετικό χρονοδιάγραμμα·

Γ. ΚΑΛΕΙ τα κράτη μέλη και την Επιτροπή να λάβουν υπόψη τους τις σκέψεις αυτές και να θεωρούν τον πολιτισμό ουσιαστικό στοιχείο για την ευρωπαϊκή ολοκλήρωση, ιδίως με την προοπτική της διεύρυνσης της Ένωσης.
ΚΟΙΝΗ ΔΗΛΩΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ όσον αφορά την απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου της 14ης Μαρτίου 1995 για τη θέσπιση του προγράμματος κοινοτικής δράσης Socrates (1)

Δύο χρόνια μετά την έναρξη του προγράμματος, το Ευρωπαϊκό Κοινοβούλιο και το Συμβούλιο θα προβούν σε μια αξιολόγηση των αποτελεσμάτων που θα έχει επιτύχει το πρόγραμμα. Προς το σκοπό αυτό, η Επιτροπή θα τους υποβάλει έκθεση που θα συνοδεύεται από όσες προτάσεις κρίνει σκόπιμες, που θα αφορούν και τη συνολική χρηματοδότηση που θα έχει αποφασίσει ο νομοθέτης κατά την έννοια της κοινής δήλωσης της 6ης Μαρτίου 1995. Το Ευρωπαϊκό Κοινοβούλιο και το Συμβούλιο θα αποφασίσουν σχετικά με αυτές τις προτάσεις το συντομότερο δυνατόν.
Γνώμη της Επιτροπής

της 22ας Απριλίου 2002

σχετικά με το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Grohnde KWG στην Ομοσπονδιακή Δημοκρατία της Γερμανίας, σύμφωνα με το άρθρο 37 της συνθήκης Ευρατόμ

(2002/C 99/04)

(Το κείμενο στη γερμανική γλώσσα είναι το μόνο αυθεντικό)

Στις 10 Οκτωβρίου 2001, η Ευρωπαϊκή Επιτροπή έλαβε από την κυβέρνηση της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, γενικά στοιχεία που αφορούν το σχέδιο απόρριψης ραδιενεργών καταλοίπων από τη μετατροπή της μονάδας πυρηνικής ενέργειας Grohnde KWG.

Βάσει αυτών των στοιχείων, η Επιτροπή θεώρησε ότι το σχέδιο αφορούσε τροποποίηση υπάρχοντος σχεδίου, για το οποίο είχε ήδη εκδοθεί σχετική γνώμη. Η Επιτροπή έλαβε περαιτέρω υπόψη το γεγονός ότι η προσωρινή εγκατάσταση αποθήκευσης των ακτινοβολημένων καυσίμων που προέρχονται από τη μετατροπή έχει σχεδιαστεί για να λειτουργεί έως και 40 χρόνια και μπορεί να εξακολουθήσει να λειτουργεί ύστερα από τον παροπλισμό και την αποξήλωση της υπάρχουσας μονάδας. Αφού ζήτησε την άποψη της ομάδας εμπειρογνωμόνων, η Επιτροπή κατέληξε στην ακόλουθη γνώμη:

α) η προγραμματισμένη μετατροπή δεν απαιτεί αλλαγές των υπαρχόντων επιτρεπόμενων ορίων για τα αέρια και υγρά κατάλοιπα·

β) η προγραμματισμένη μετατροπή δεν έχει επιπτώσεις όσον αφορά τα στερεά ραδιενεργά κατάλοιπα που προέρχονται από τη λειτουργία της υπάρχουσας μονάδας·

γ) η προγραμματισμένη μετατροπή δεν έχει επιπτώσεις όσον αφορά τη μη προβλεπόμενη απόρριψη ραδιενεργών ουσιών, η οποία ενδέχεται να προκύψει από ατύχημα του είδους και του μεγέθους εκείνου που λαμβάνεται υπόψη στα γενικά στοιχεία του υπάρχοντος σχεδίου.

Συμπερασματικά, η Επιτροπή είναι της γνώμης ότι η εφαρμογή του σχεδίου για την απόρριψη των ραδιενεργών αποβλήτων σε όποια μορφή και αν προκύπτουν από τη μετατροπή του σταθμού πυρηνικής ενέργειας Grohnde KWG, στην Ομοσπονδιακή Δημοκρατία της Γερμανίας, τόσο κατά τη φυσιολογική του λειτουργία όσο και στην περίπτωση ατυχήματος του μεγέθους που λαμβάνεται υπόψη στα γενικά στοιχεία, δεν ενδέχεται να προκαλέσει ραδιενεργό μόλυνση, σημαντική από άποψη υγείας, των υδάτων, του εδάφους ή του εναέριου χώρου άλλου κράτους μέλους.
Γνώμη της Επιτροπής

της 10ης Οκτωβρίου 2002

σχετικά με το σχέδιο απόρριψης ραδιενεργών καταλοίπων από τη διάλυση του σταθμού πυρηνικής ενέργειας Hunterston A στο Ηνωμένο Βασίλειο, σύμφωνα με το άρθρο 37 της συνθήκης Ευρατόμ

(2002/C 249/15)

(Το κείμενο στην αγγλική γλώσσα είναι το μόνο αυθεντικό)

Στις 2 Μαΐου 2002, η Ευρωπαϊκή Επιτροπή έλαβε από την κυβέρνηση του Ηνωμένου Βασιλείου, σύμφωνα με το άρθρο 37 της συνθήκης Ευρατόμ, γενικά στοιχεία που αφορούν το σχέδιο απόρριψης ραδιενεργών καταλοίπων από τη διάλυση του σταθμού πυρηνικής ενέργειας Hunterston A.

Βάσει αυτών των στοιχείων και αφού ζήτησε την άποψη της ομάδας εμπειρογνωμόνων, η Επιτροπή κατέληξε στην ακόλουθη γνώμη:

α) Η απόσταση της εγκατάστασης από το πλησιέστερο σημείο ενός άλλου κράτους μέλους, στην περίπτωση αυτή της Ιρλανδίας, είναι περίπου 140 km.

β) Υπό κανονικές συνθήκες λειτουργίας, η απόρριψη ρευστών και αερίων αποβλήτων δεν συνεπάγεται, από άποψη υγείας, σημαντική έκθεση για τον πληθυσμό άλλου κράτους μέλους.

γ) Τα στερεά απόβλητα μέσης ραδιενέργειας αποθηκεύονται επιτόπου. Τα απόβλητα χαμηλής ραδιενέργειας αποθηκεύονται επιτόπου προτού μεταφερθούν για διάθεση σε εγκαταστάσεις στο Ηνωμένο Βασίλειο. Τα μη ραδιενεργά στερεά απόβλητα ή υπολειμματικά υλικά που είναι απαλλαγμένα από ρυθμιστικό έλεγχο, επιτρέπεται να απορρίπτονται ως συμβατικά απόβλητα ή να επαναχρησιμοποιούνται ή να ανακυκλώνονται, σε όλες τις περιπτώσεις σύμφωνα με τα κριτήρια που καθορίζονται στους βασικούς κανόνες ασφάλειας (οδηγία 96/29/Ευρατόμ).

δ) Σε περίπτωση μη προβλεπόμενης απόρριψης ραδιενεργών αποβλήτων που προέκυψαν από ατύχημα της κλίμακας που αναφέρεται στα γενικά στοιχεία, οι δόσεις ραδιενέργειας στις οποίες ενδέχεται να εκτεθεί ο πληθυσμός άλλου κράτους μέλους δεν θα είναι σημαντικές για την υγεία.

Συνεπώς, η Ευρωπαϊκή Επιτροπή είναι της γνώμης ότι η εφαρμογή του σχεδίου για την απόρριψη ραδιενεργών αποβλήτων οποιασδήποτε μορφής που προέρχονται από τη διάλυση του σταθμού πυρηνικής ενέργειας Hunterston A στο Ηνωμένο Βασίλειο, τόσο υπό κανονικές συνθήκες λειτουργίας όσο και στην περίπτωση ατυχήματος της μορφής ή του μεγέθους που αναφέρεται στα γενικά στοιχεία, δεν ενδέχεται να προκαλέσει ραδιενεργή μόλυνση, επιβλαβή για την υγεία, των υδάτων, του εδάφους ή του εναέριου χώρου άλλου κράτους μέλους.
Ανακοίνωση σχετικά με την υλοποίηση της διοικητικής συνεργασίας που προβλέπεται από το άρθρο 7 παράγραφος 8 του κανονισμού (ΕΚ) αριθ. 1148/2001 μεταξύ της Δημοκρατίας της Κύπρου και της Ευρωπαϊκής Κοινότητας

[Δημοσιεύεται δυνάμει του άρθρου 7 παράγραφος 8 του κανονισμού (ΕΚ) αριθ. 1148/2001 της Επιτροπής (ΕΕ L 156 της 13.6.2001, σ. 9)]

(2002/C 160/03)

Με την παρούσα ανακοίνωση η Επιτροπή γνωστοποιεί ότι η Δημοκρατία της Κύπρου της διαβίβασε όλες τις χρήσιμες πληροφορίες για την πραγματοποίηση των ελέγχων στο πλαίσιο της διοικητικής συνεργασίας μεταξύ της Δημοκρατίας της Κύπρου και της Ευρωπαϊκής Κοινότητας, που προβλέπεται από το άρθρο 7 παράγραφος 8 του κανονισμού (ΕΚ) αριθ. 1148/2001, όπως τροποποιήθηκε από τον κανονισμό (ΕΚ) αριθ. 2379/2001.

Ο κανονισμός (ΕΚ) αριθ. 851/2002 της Επιτροπής είναι εφαρμοστέος, σύμφωνα με το άρθρο 4, από την ημέρα δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, σειρά C.
ΓΝΩΜΗ ΤΗΣ ΕΠΙΤΡΟΠΗΣ

της 25ης Μαΐου 1992

σχετικά με το σχέδιο για τη διάθεση των ραδιενεργών καταλοίπων της εγκατάστασης αποθήκευσης στο El Cabril στην Sierra Albarrana (Ισπανία) σύμφωνα με το άρθρο 37 της συνθήκης Ευρατόμ

(92/347/Ευρατόμ)

Στις 28 Νοεμβρίου 1991, η Επιτροπή των Ευρωπαϊκών Κοινοτήτων έλαβε από την ισπανική κυβέρνηση, σύμφωνα με το άρθρο 37 της συνθήκης Ευρατόμ, τα γενικά στοιχεία σχετικά με το σχέδιο για τη διάθεση των ραδιενεργών καταλοίπων που προκύπτουν από τη λειτουργία της εγκατάστασης αποθήκευσης στο El Cabril στη Sierra Albarrana (Κόρδοβα).

Με βάση τα στοιχεία που ελήφθησαν έτσι και ύστερα από γνωμοδότηση της ομάδας εμπειρογνωμόνων, της οποίας επισυνάπτεται η έκθεση, η Επιτροπή συνέταξε την παρακάτω γνώμη:

1. Οι αποστάσεις της εγκατάστασης από τα γειτονικά κράτη μέλη είναι 126 χιλιόμετρα έως την Πορτογαλία και 633 χιλιόμετρα έως τη Γαλλία.

2. Κάτω από κανονική λειτουργία ή στην περίπτωση απορρίψεων που δεν έχουν προγραμματιστεί ύστερα από ατύχημα του μεγέθους που λαμβάνεται ως υπόθεση στα γενικά στοιχεία, οι δόσεις που θα λάβει ο πληθυσμός σε άλλα κράτη μέλη δεν αναμένεται να είναι σημαντικές από την άποψη της υγείας.

Συμπερασματικά, η Επιτροπή θεωρεί ότι η εφαρμογή του σχεδίου για τη διάθεση των ραδιενεργών καταλοίπων από την εγκατάσταση αποθήκευσης στο El Cabril στη Sierra Albarana (Κόρδοβα), τόσο σε κανονική λειτουργεία όσο και στην περίπτωση ατυχήματος του μεγέθους που εξετάζεται στα γενικά στοιχεία, δεν είναι πιθανό να οδηγήσει σε ραδιενεργό μόλυνση, σημαντική από την άποψη της υγείας, του νερού, του εδάφους ή της ατμόσφαιρας άλλου κράτους μέλους.

Για την Επιτροπή

Carlo RIPA DI MEANA

Μέλος της Επιτροπής
*****

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

σχετικά με τη διαδικασία επανεξέτασης των μέτρων αντιντάμπινγκ που αφορούν εισαγωγές οξαλικού οξέος καταγωγής Βραζιλίας

Η απόφαση 90/378/ΕΟΚ της Επιτροπής της 13ης Ιουλίου 1990 για την αποδοχή ανάληψης υποχρέωσης που δόθηκε στο πλαίσιο της διαδικασίας επανεξέτασης των μέτρων αντιντάμπινγκ που αφορούν εισαγωγές οξαλικού οξέος καταγωγής Βραζιλίας και για την περάτωση της έρευνας η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων (1) θα πρέπει να τεθεί σε ισχύ την επόμενη ημέρα από τη δημοσιεύση της ανακοίνωσης αυτής στην προαναφερόμενη Επίσημη Εφημερίδα των Ευρωπαϊκών Κοινοτήτων.

(1) ΕΕ αριθ. L 184 της 17. 7. 1990, σ. 16.
*****

ΓΝΩΜΗ ΤΗΣ ΕΠΙΤΡΟΠΗΣ

της 23ης Μαΐου 1989

σχετικά με τον πυρηνικό σταθμό Golfech, τμήματα 1 και 2, (Γαλλία)

(Το κείμενο στη γαλλική γλώσσα είναι το μόνο αυθεντικό)

(89/354/Ευρατόμ)

Η γαλλική κυβέρνηση, με επιστολή της που παρελήφθη στις 23 Νοεμβρίου 1988, διαβίβασε στην Επιτροπή των Ευρωπαϊκών Κοινοτήτων σύμφωνα με το άρθρο 37 της συνθήκης Ευρατόμ γενικά δεδομένα σχετικά με το σχέδιο απόρριψης των ραδιενεργών καταλοίπων του πυρηνικού σταθμού Golfech, τμήματα 1 και 2.

Κατά τη συνεδρίαση της 7ης Μαρτίου 1989 στο Λουξεμβούργο της ομάδας εμπειρογνωμόνων που συστήθηκε δυνάμει της συνθήκης, οι εκπρόσωποι της γαλλικής κυβέρνησης έδωσαν πρόσθετα στοιχεία και λεπτομέρειες.

Με βάση τα παραπάνω στοιχεία και αφού έλαβε υπόψη τη γνώμη της ομάδας εμπειρογνωμόνων, η Επιτροπή διατυπώνει την ακόλουθη γνώμη:

1. Η απόσταση μεταξύ του πυρηνικού σταθμού Golfech και του πιο κοντινού εδάφους άλλου κράτους μέλους, στη συγκεκριμένη περίπτωση της Ισπανίας, είναι περίπου 150 χιλιόμετρα· η Ιταλία απέχει 500 χιλιόμετρα.

2. Κατά τη σνυνήθη λειτουργία του πυρηνικού σταθμού, οι προβλεπόμενες απορρίψεις αερίων και υγρών ραδιενεργών καταλοίπων δεν είναι σε θέση να προκαλέσουν αξιόλογη, από άποψη υγείας, έκθεση για τον πληθυσμό άλλων κρατών μελών.

3. Τα στερεά ραδιενεργά κατάλοιπα αποθηκεύονται προσωρινά στο χώρο του πυρηνικού σταθμού και στη συνέχεια μεταφέρονται με κρατικό έλεγχο σε έναν από τους οριστικούς χώρους αποθήκευσης.

Τα ακτινοβολημένα καύσιμα αποθηκεύονται προσωρινά στο χώρο του πυρηνικού σταθμού και στη συνέχεια μεταφέρονται σε εργοστάσια για ανακατεργασία. Δεν προβλέπεται η μεταφορά των υλικών αυτών έξω από το γαλλικό έδαφος.

4. Σε περίπτωση απρόβλεπτης απόρριψης ραδιενεργών καταλοίπων, που θα μπορούσε να σημειωθεί λόγω ατυχήματος του τύπου και του μεγέθους που αναφέρεται στα γενικά δεδομένα, οι δόσεις που θα απορροφούσε ο πληθυσμός σε άλλα κράτη μέλη δεν είναι σημαντικές από άποψη υγείας.

Υπογράφτηκαν συμφωνίες μεταξύ αφενός της Γαλλίας και αφετέρου της Ισπανίας, του Λουξεμβούργου, της Ομοσπονδιακής Δημοκρατίας της Γερμανίας και του Ηνωμένου Βασιλείου για την ανταλλαγή πληροφοριών σε περίπτωση πυρηνικών περιστατικών ή ατυχημάτων· παρόμοιες συμφωνίες βρίσκονται στο στάδιο των διαβουλεύσεων με την Ιταλία κα το Βέλγιο. Οι συμφωνίες αυτές θα επιτρέψουν την εκτίμηση υποθετικών ατυχημάτων, των οποίων οι ραδιενεργές επιπτώσεις θα ήταν πιο σημαντικές από τις επιπτώσεις που αναφέρονται στα γενικά δεδομένα. Η Επιτροπή προτείνει οι συμφωνίες με την Ιταλία και το Βέλγιο να συναφθούν το συντομότερο.

Συμπερασματικά, η Επιτροπή έχει τη γνώμη ότι η εφαρμογή του σχεδίου για την απόρριψη των ραδιενεργών καταλοίπων του πυρηνικού σταθμού Golfech δεν πρόκειται - τόσο κάτω από συνθήκες ομαλής λειτουργίας όσο και σε περιπτώσεις απρόβλεπτων απορρίψεων που θα μπορούσαν να σημειωθούν λόγω ατυχήματος του τύπου και του μεγέθους που αναφέρεται στα γενικά δεδομένα - να προκαλέσει αξιόλογη, από άποψη υγείας, μόλυνση των νερών, του εδάφους ή του εναέριου χώρου άλλου κράτους μέλους.

Η παρούσα γνώμη απευθύνεται στη Γαλλική Δημοκρατία.

Βρυξέλλες, 23 Μαΐου 1989.

Για την Επιτροπή

Carlo RIPA DI MEANA

Μέλος της Επιτροπής
*****

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

της 17ης Δεκεμβρίου 1981

προς την κυβέρνηση της Ομοσπονδιακής Δημοκρατίας της Γερμανίας σχετικά με την εφαρμογή του κανονισμού (ΕΟΚ) αριθ. 954/79 της 15ης Μαΐου 1979 που αφορά την επικύρωση από τα Κράτη μέλη της συμβάσεως των Ηνωμένων Εθνών περί του κώδικος συμπεριφοράς των θαλασσίων conferences, η την προσχώρηση των κρατών αυτών στη σύμβαση

(82/24/ΕΟΚ)

1. Ο ομοσπονδιακός υπουργός μεταφορών της Ομοσπονδιακής Δημοκρατίας της Γερμανίας κοινοποίησε στην Επιτροπή με επιστολή του της 25ης Σεπτεμβρίου 1981 τα ακόλουθα έγγραφα, προκειμένου η τελευταία να εκφέρει τη γνώμη της δυνάμει του άρθρου 6 του ανωτέρω κανονισμού:

i) το νομοσχέδιο που αφορά τη σύμβαση των Ηνωμένων Εθνών περί του κώδικος συμπεριφοράς των θαλασσίων conferences, και

ii) την αιτιολογική έκθεση του ανωτέρω νομοσχεδίου.

2. Η Επιτροπή, αφού προέβη στην εξέταση των εν λόγω εγγράφων, θεωρεί ότι ανταποκρίνονται στις υποχρεώσεις που επιβάλλονται από τον κανονισμό (ΕΟΚ) αριθ. 954/79, υπό την προϋπόθεση ότι το άρθρο 1 του νομοσχεδίου που αφορά τη σύμβαση περί του κώδικος συμπεριφοράς θα εφαρμόζεται κατά τρόπο ώστε να λαμβάνεται πλήρως υπόψη το άρθρο 1 του κανονισμού (ΕΟΚ) αριθ. 954/79.

3. Αφού η κυβέρνηση της Ομοσπονδιακής Δημοκρατίας της Γερμανίας εκδήλωσε την πρόθεση αυτή στην αιτιολογική έκθεση του νομοσχεδίου, η Επιτροπή εκφράζει ευνοϊκή γνώμη για το νομοσχέδιο που της κοινοποιήθηκε.

Έγινε στις Βρυξέλλες, στις 17 Δεκεμβρίου 1981.

Για την Επιτροπή

Giorgios CONTOGEORGIS

Μέλος της Επιτροπής
*****

ΓΝΩΜΗ ΤΗΣ ΕΠΙΤΡΟΠΗΣ

της 15ης Μαΐου 1981

προς την ιρλανδική κυβέρνηση περί εκτελέσεως της οδηγίας του Συμβουλίου 79/115/ΕΟΚ «περί πλοηγήσεως πλοίων από πλοηγούς ανοικτής θαλάσσης στη Βόρειο Θάλασσα και τη Μάγχη»

(81/399/ΕΟΚ)

1. Με επιστολή της, της 28ης Ιουλίου 1980, η μόνιμη ιρλανδική αντιπροσωπεία στις Ευρωπαϊκές Κοινότητες διαβίβασε στην Επιτροπή, δυνάμει του άρθρου 2 της οδηγίας 79/115/ΕΟΚ (1), σχέδιο υπουργικής αποφάσεως δια της οποίας οι εφοπλιστές και οι πλοίαρχοι ιρλανδικών πλοίων καλούνται να βεβαιώνονται ότι στα πλοία τα οποία φέρουν ιρλανδική σημαία, και στα οποία οι ανωτέρω επιθυμούν να χρησιμοποιήσουν πλοηγούς, χρησιμοποιούνται στη Βόρειο Θάλασσα και στη Μάγχη, μόνο πλοηγοί ανοικτής θαλάσσης επαρκώς ειδικευμένοι και κάτοχοι πιστοποιητικού, το οποίο εκδίδεται από αρμόδια υπηρεσία ενός από τα κράτη που έχουν ακτές στη Βόρειο Θάλασσα ή στη Μάγχη, κατά την έννοια του άρθρου 1 παράγραφος 1 της οδηγίας, ή άλλου ισοδύναμου πιστοποιητικού.

2. Η εξέταση αυτού του εγγράφου έδωσε στην Επιτροπή τη δυνατότητα να βεβαιωθεί ότι η δημοσίευση της εν λόγω διατάξεως θα επιτρέψει την πλήρη εφαρμογή των διατάξεων της οδηγίας οι οποίες αφορούν την Ιρλανδία. Η Επιτροπή προτείνει στην ιρλανδική κυβέρνηση, εν αναμονή λεπτομερών πληροφοριών εκ μέρους των ενδιαφερόμενων κυβερνήσεων οι οποίες θα επιτρέψουν τη συμπλήρωση του κειμένου της εν λόγω αποφάσεως, να διαβιβάσει εν τώ μεταξύ στους εφοπλιστές και στους πλοιάρχους της ανακοίνωση η οποία θα αντιστοιχεί στα σημεία 1 και 2 του σχεδίου που υπεβλήθη στην Επιτροπή.

Έγινε στις Βρυξέλλες, στις 15 Μαΐου 1981.

Για την Επιτροπή

Georgios CONTOGEORGIS

Μέλος της Επιτροπής

(1) ΕΕ αριθ. L 33 της 8. 2. 1979, σ. 32.
3.

Τα δείγματα θα πρέπει να αναλύονται όπως πωλούνται στην αγορά. Η ανάλυση του συνολικού νικελίου θα πρέπει να διενεργείται σύμφωνα με το πρότυπο EN 13804: 2013, «Foodstuffs — Determination of elements and their chemical species — General considerations and specific requirements» (Τρόφιμα — Προσδιορισμός των στοιχείων και των χημικών ειδών τους — Γενικές εκτιμήσεις και ειδικές απαιτήσεις), κατά προτίμηση με τη χρήση αναλυτικής μεθόδου με φασματομετρία ατομικής απορρόφησης φλόγας (FAAS) ή φασματομετρία ατομικής απορρόφησης γραφιτικού κλιβάνου (GFAAS), φασματομετρία οπτικής εκπομπής σε επαγωγικά συζευγμένο πλάσμα (ICP-OES) ή φασματομετρία μάζας (ICP-MS).